Wale fir d'Europäescht Parlament 2014 (Lëtzebuerg)

Bei de Wale fir d'Europäescht Parlament 2014 goufen déi sechs Deputéiert gewielt, déi Lëtzebuerg am Europäesche Parlament fir d'Sëtzungsperiod 2014-2019 vertrieden.

Si goufen de 25. Mee 2014 ofgehalen, fir d'éischt Kéier ouni datt gläichzäiteg Chamberwale waren. De selwechten Dag waren och a 5 Gemenge Referenden iwwer méiglech Gemengefusiounen.

Am Ganzen hu 54 Kandidaten op de Lëschte vun 9 Parteie kandidéiert.

Parteien
Déi heite Parteien hunn hir Lëschten agereecht; d'Nummere goufen de 27. Mäerz 2014 ausgeloust:"Europawahlen: D'Lëschtenummere fir de Vote vum 25. Mee si raus." rtl.lu, 27.03.2014, 11:35:00.

Lëscht 1: LSAP
Lëscht 2: DP
Lëscht 3: CSV
Lëscht 4: ADR
Lëscht 5: Déi Gréng
Lëscht 6: KPL
Lëscht 7: déi Lénk
Lëscht 8: PID
Lëscht 9: Piratepartei

Nom lëtzebuergesche Walgesetz däerf all Wieler maximal sou vill Stëmme ofginn, wéi Sëtz ze verdeele sinn, deemno 6. Dës kënnen all un eng Partei goen (duerch d'Schwäerze vum Rondel iwwer der Lëscht), oder u verschidde Kandidate verdeelt ginn (maximal 2 Stëmme pro Kandidat), déi op der selwechter oder verschiddene Lëschte stinn.

D'Wale fir d'Europaparlament sinn obligatoresch fir Wieler tëscht 18 a 75 Joer, an et däerfen och Bierger vun aneren EU-Staaten drun deelhuelen, déi zu Lëtzebuerg wunnen a sech op d'Wielerlëschten agedroen hunn. EU-Bierger déi zu Lëtzebuerg wëlle wielen, mussen 2 Joer am Land wunnen.

 Resultat
D'Walbedeelegung louch bei 85,5 %.

D'CSV huet däitlech gewonnen a gouf mat Ofstand déi stäerkst Partei. D'Regierungsparteien DP, LSAP an déi Gréng hunn do dergéint zum Deel zolidd verluer par rapport zu 2009. Déi Gréng goufe fir d'éischt Kéier, hanner der CSV, déi zweetstäerkst Partei. D'LSAP huet mat 11,7 % hiert historescht niddregst Resultat erreecht. D'ADR an déi Lénk hu Stëmme bäikritt, d'KPL huet liicht u Stëmme verluer. D'Piratepartei an d'PiD waren eng éischt Kéier bei den Europawalen dobei, woubäi d'Piraten am éischt Siess 4,23 % kruten. Trotz de respektive Gewënner, respektiv Verloschter, huet sech am Verglach zu 2009 näischt un der Sëtzverdeelung geännert.

Am Eenzelen hunn d'Parteien déi heite Resultater kritt:Resultater op elections.public.lu.

Europawal zu Lëtzebuerg 2014 Partei Europapartei Fraktioun am EP Prozent vun de Stëmmen Verännerung Sëtz VerännerungChrëschtlech-Sozial Vollekspartei (CSV)EVPEVP-Fraktioun 37,65% +6,29% 3 ±0Déi GréngEGPGréng/EFA-Fraktioun 15,01% -1,82% 1 ±0Demokratesch Partei (DP)ALDEALDE-Fraktioun 14,77% -3,89% 1 ±0Lëtzebuerger Sozialistesch Aarbechterpartei (LSAP)SPES&D-Fraktioun 11,75% -7,73% 1 ±0Alternativ Demokratesch Reformpartei (ADR)AECR— 7,53% +0,14% 0 —Déi LénkEL— 5,76% +2,39% 0 —Piratepartei LëtzebuergPPEU— 4,23% +4,23% 0 — Partei fir Integral Demokratie (PiD)— 1,82% +1,82% 0 —Kommunistesch Partei Lëtzebuerg (KPL)— 1,49% -0,05% 0 —Total100,0—6—

D'Sëtz ginn an enger éischter Auszielung un d'Parteie verdeelt. Eréischt da gëtt gekuckt, wat fir (e) Kandidat(en) bannent de Parteien, déi een oder méi Sëtz kruten, déi meescht Stëmme krut(en).

Gewielt goufen
thumb
 Viviane Reding, CSV, 126 888 Stëmmen
 Charles Goerens, DP, 82 975
 Claude Turmes, déi gréng, 69 797
 Georges Bach, CSV, 68 242
 Frank Engel, CSV, 65 884
 Mady Delvaux-Stehres, LSAP, 33 323

Den 2. Juli 2018 ass d'Tilly Metz fir de Claude Turmes nogeréckelt, dee Staatssekretär am Nohaltegkeetsministère gouf.

Am Septermber 2018 ass de Christophe Hansen fir d'Viviane Reding nogeréckelt, déi fir d'Chamberwale vum 14. Oktober 2018 kandidéiert huet.

Portraiten

Nogeréckelt:

 Kuckt och 
 Lëscht vun de lëtzebuergeschen Europadeputéierten (1979 bis haut).

 Um Spaweck 
Inoffiziellt Resultat vun de Wale fir d'Europäescht Parlament zu Lëtzebuerg

2014
Kategorie:2014